|
आवास एवं शहरी कार्य मंत्रालय
|
आवासन और शहरी कार्य मंत्रालय ने इंडिया साइकिल्स 4 चेंजचैलेंज चरण-1 के पुरस्कार विजेताओं की सूची की घोषणा की
इंडिया साइकिल्स 4 चेंज चैलेंज के पहले चरण के पुरस्कार विजेताओं की सूची की घोषणा
शहरों की साईकिल चलाने संबंधी यात्रा को दर्शाने वाली एक ऑनलाइन प्रदर्शनी के साथ साइकिलिंग चैलेंज के बारे में रिपोर्ट जारी की गई
भारत सरकार ने 11 शहरों को भारत के शीर्ष 11 साइकिलिंग पायनियर्स के प्रतिष्ठित पुरस्कार से सम्मानित किया है। यह पुरस्कार इंडिया साइकिल्स4चेंज चैलेंज के पहले सीजन के अगले चरण की शुरूआत का प्रतीक है। जहां देश भर के 107 शहरों में भारत की साइकिलिंग क्रांति की शुरुआत हुई है। इसके तहत ये शहर एक साथ आकरटेस्ट और सीखने के आधार पर साईकिल चलाने के अनुकूल विभिन्न पहलों को विस्तारदेकर साइकिलिंग क्रांति को बढ़ावा दे रहे हैं। इस साल की शुरुआत में चुने गए शीर्ष 25 शहरों में से प्रसिद्ध राष्ट्रीय और अंतर्राष्ट्रीय परिवहन विशेषज्ञों की एक जूरी ने शीर्ष 11 शहरों का चयन किया। जिनमें से प्रत्येक को साईकिल इस्तेमाल करने के प्रति जागरूकता बढ़ाने की पहल के लिए,1 करोड़ रुपये का पुरस्कार मिलेगा। कार्यक्रम के दौरान 4 शहरों को चैलेंज के हिस्से के रूप में पायलट पहलों के परीक्षण में उनके प्रयासों के लिए विशेष रूप से उल्लेखित किया गया है। जूरी द्वारा मूल्यांकन किए गए शीर्ष 25 शहरों की सूची अनुलग्नक 1 में दी गई है।
28 जुलाई 2021 को आयोजित एक ऑनलाइन कार्यक्रम के जरिए, आवासन और शहरी कार्य मंत्रालय  के सचिव, श्री दुर्गा शंकर मिश्रा ने शीर्ष 11 विजेता शहरों के बारे में घोषणा की। इस कार्यक्रम में इंडिया साइकिल्स4चेंज चैलेंज में भाग लेने वाले सभी शहरों के केंद्र एवं राज्य सरकारों के अधिकारियों और अन्य हितधारकों ने भाग लिया। इस कार्यक्रम में पहली चैलेंज रिपोर्ट जारी की गई है और शहरों की साईकिल चलाने संबंधी यात्रा को दर्शाने वाली एक ऑनलाइन प्रदर्शनी भी लगाई गई।मंत्रालय ने अगस्त, 2021 से शुरू होने वाले चैलेंज के दूसरे सीजन की भी घोषणा कर दी है जिसमें सभी स्मार्ट शहरों, राज्यों/केन्द्र शासित प्रदेशों की राजधानी और 5 लाख से अधिक आबादी वाले शहरों से नए आवेदन आमंत्रित किए जाएंगे।
पहली चैलेंज रिपोर्ट
इंडिया साइकिल्स4चेंज चैलेंज ने अपनी पहली रिपोर्ट 'द डॉन ऑफ इंडियाज साइकिलिंग रेवोल्यूशन' लॉन्च की। रिपोर्ट में चैलेंज के दौरान शहरों द्वारा किए गए प्रयासों का जिक्र है। इसके साथ रिपोर्ट में इस बात के भी संकेत दिए गए हैं कि आने वाले समय में क्या होने वाला है। रिपोर्ट में शहरों द्वारा हासिल की गई प्रमुख उपलब्धियां, जमीनी स्तर पर किए गए परीक्षणों से सबक और आने वाले वर्ष के लिए उनकी योजनाओं का भी दस्तावेजीकरण किया गया है। रिपोर्ट इस लिंक पर देखा जा सकता है-https://smartnet.niua.org/indiacyclechallenge/
ऑनलाइन प्रदर्शनी का शुभारंभ
पिछले एक साल के दौरान भारत की साइकिलिंग क्रांति का जश्न मनाते हुए, मंत्रालय ने शीर्ष 25 शहरों की यात्रा को दर्शाने वाली एक ऑनलाइन प्रदर्शनी का भी शुभारंभ किया है। इसके तहत शहरों ने अपने अनुकरणीय नेतृत्व, उत्साही प्रयासों और नागरिकों के साथ प्रभावी सहयोग के जरिए अपनी सड़कों को बदल दिया है और उन्हें साईकिल के लिए अनुकूल बनने के कदम उठाने शुरू कर दिए हैं। इस प्रदर्शनी के जरिए सभी नागरिकों को यह जानने का मौका मिलेगा कि उनके शहरों ने क्या किया है और चरण 2 में इस पहल के विस्तार के लिए वह किस तरह से योगदान दे सकते हैं, इसकी भी उन्हें जानकारी मिलेगी। ऑनलाइन प्रदर्शनी को इस लिंक पर देखा जा सकता है- https://smartnet.niua.org/indiacyclechallenge/online-exhibition-overview/
आगे का रास्ता
शीर्ष 25 शहरों का समूह अगले चरण की ओर कदम बढ़ाएगा। जहां ये शहर, नीतियों को अपनाकर, समर्पित विभागों की स्थापना करके और पूरे शहर के आधार पर योजनाओं को बनाकर साइकिलिंग के अनुकूल शहर को विकसित करेंगे। मंत्रालय ने इंडिया साइकिल्स4चेंज चैलेंज के दूसरे सीजन की भी घोषणा कर दी है। जिसमें सभी स्मार्ट शहरों, राज्यों/केन्द्र शासितप्रदेशों की राजधानी और 5 लाख से अधिक आबादी वाले शहरों से नए आवेदन आमंत्रित किए जाएंगे। द इंडिया साइकिल्स4चेंज चैलेंज का दूसरा सीजन अगस्त, 2021 से शुरू होगा।
पिछले एक साल में, इंडिया साइकिल्स4चेंज चैलेंज ने शहरों को साईकिल चलाने संबंधी चुनौतियों को दूर करने के लिए नए, किफायती और क्विक आइडियास का परीक्षण करने के लिए नागरिकों के साथ जुड़ने के लिए एक नये उपाय अपनाने के लिए प्रेरित किया है। अब आगे शहर अपने प्रयासों को और आगे बढ़ाएंगे। इस राष्ट्रीय कार्यक्रम को शहर के नेतृत्व में समुदाय द्वारा आंदोलन के रूप में परिवर्तित करना है।